
NAPIRENDEK ELŐADÓI, MEGHÍVOTTAK

Putz Attila: Köszöntök mindenkit a Kulturális, Oktatási és Civil Bizottság ülésén. Megállapítom, hogy a jelenlévő bizottsági tagok száma 5 fő, így a bizottság határozatképes. Köszönöm mindenkinek, aki megjelent ezen a rendkívüli bizottsági ülésen. Jegyzőkönyv hitelesítésére felkérem Lukács Dániel képviselő urat. Sürgősségi indítvány nincs. Kérdés és hozzászólás hiányában a napirendi pontokat szavazásra teszem fel.
Szombathely Megyei Jogú Város Közgyűlésének Kulturális, Oktatási és Civil Bizottsága 5 igen szavazattal, ellenszavazat és tartózkodás nélkül az alábbi határozatot hozta:
105/2026.(VII.16.) KOCB számú határozat

A Kulturális, Oktatási és Civil Bizottság napirendjét az alábbiak szerint fogadta el:

I.
NYILVÁNOS ÜLÉS

	1./
	Javaslat a Savaria Szimfonikus Zenekar igazgatójának munkaviszonyával kapcsolatos munkáltatói intézkedések meghozatalára

előadó:

Vinczéné Dr. Menyhárt Mária (az Egészségügyi és Közszolgálati Osztály vezetője)

meghívott:

Kovács Andrea (a Szombathelyi GESZ igazgatója)

Lakner-Bognár Nóra (a Savaria Szimfonikus Zenekar igazgatóhelyettese)

Popa Gergely (a Savaria Szimfonikus Zenekar igazgatója)




Felelős: Putz Attila, a Kulturális, Oktatási és Civil Bizottság elnöke

Határidő: azonnal

1. napirendi pont: Javaslat a Savaria Szimfonikus Zenekar igazgatójának munkaviszonyával kapcsolatos munkáltatói intézkedések meghozatalára
Putz Attila: Sok szeretettel köszöntöm a bizottság ülésén Popa Gergelyt és Lakner-Bognár Nórát. Szeretnénk szívből gratulálni igazgató úr kinevezéséhez. Remélem, hogy az elmúlt időszakban szívébe zárta Szombathelyt, így majd a későbbiekben is fogja támogatni az intézményeinket.
Kérdés és hozzászólás hiányában felteszem szavazásra a határozati javaslatot.

Szombathely Megyei Jogú Város Közgyűlésének Kulturális, Oktatási és Civil Bizottsága 5 igen szavazattal, ellenszavazat és tartózkodás nélkül az alábbi határozatot hozta.

106/2026.(VII.16.) KOCB számú határozat

A Kulturális, Oktatási és Civil Bizottság a „Javaslat a Savaria Szimfonikus Zenekar igazgatójának munkaviszonyával kapcsolatos munkáltatói intézkedések meghozatalára” című előterjesztést megtárgyalta, és javasolja a Közgyűlésnek, hogy:

1. értsen egyet Popa Gergely, a Savaria Szimfonikus Zenekar Igazgatója munkaviszonyának 2026. július 26. napjával közös megegyezéssel történő megszüntetésével;
2. bízza meg Lakner-Bognár Nórát - mint az intézmény igazgatóhelyettesét - az új igazgató kinevezéséig a vezetői feladatok ellátásával;

3. kérje fel a Szombathelyi Egészségügyi és Kulturális Intézmények Gazdasági Ellátó Szervezetének vezetőjét, hogy gondoskodjon a munkaviszony közös megegyezéssel történő megszüntetésével összefüggő munkáltatói dokumentumok elkészítéséről és a szükséges intézkedések végrehajtásáról;

4. kérje fel a polgármestert, hogy a szeptemberi Közgyűlésre terjessze elő az igazgatói pályázat kiírását.

Felelős:   
Putz Attila, a Kulturális, Oktatási és Civil Bizottság elnöke

Dr. Nemény András polgármester



Horváth Soma alpolgármester

Dr. Károlyi Ákos jegyző


(A végrehajtás előkészítéséért:



Vinczéné Dr. Menyhárt Mária, az Egészségügyi és Közszolgálati Osztály vezetője 


Kovács Andrea, a Szombathelyi Egészségügyi és Kulturális Intézmények Gazdasági Ellátó   Szervezetének vezetője)

Határidő:           2026. július 16.

Putz Attila: Még egyszer gratulálok mindkét kinevezéshez. A szeptemberi ülésen pedig majd kiírjuk a Savaria Szimfonikus Zenekar új igazgatói pályázatát. Köszönöm mindenkinek a részvételt, lezárom a Kulturális, Oktatási és Civil Bizottság rendkívüli ülését. 

Szombathely, 2026. július 16.
    (: Lukács Dániel:)
     a bizottság tagja
(Aláírva: 2026.                  )
(: Putz Attila :)

a bizottság elnöke

              (Aláírva: 2026.                  )   

